Súradnice: 52°08′S 106°41′Z﻿ / ﻿52,133°S 106,683°Z﻿ / 52.133; -106.683

**Saskatoon** (ˌsæskəˈtuːn) je mesto v strednom Saskatchewane v Kanade, na rieke South Saskatchewan River. Saskatoon je najľudnatejším mestom provincie Saskatchewan od 80. rokov 20. storočia, keď ľudnatosťou prevýšilo provinčné hlavné mesto Regina. Mesto malo v roku 2010 231 900 a metropolitná oblasť 265 000 obyvateľov.

Názov mesta
-----------

Najčastejšou zmieňovanou teóriou je, že meno *Saskatoon* pochádza zo slova *misâskwatômina*, ktoré v jazyku indiánskeho kmeňa Kríov označuje ker muchovníka jelšolistého, pôvodnej rastliny tunajších planín, v angličtine odvodene nazývanej *saskatoon berry*. Podľa inej teórie je však názov mesta odvodený od kríjskeho miestneho mena *Sask-kwa-tan*, ktoré sa dá preložiť ako *Miesto, kde sú rezané vŕbové prúty*, ktoré Kríovia používali na výrobu šípov.

Svojim siedmim mostom cez rieku South Saskatchewan River tak mesto vďačí za svoje prezývky *Mesto mostov* (anglicky *The City of Bridges*, skrátene *Bridge City*) a *Paríž Prérií* (*Paris of the Prairies*). Vďaka veľmi výhodnej polohe z hľadiska dopravy a logistiky sa mestu tiež niekedy hovorí *The Hub City* (t. j. *Uzlové mesto*).

Dejiny
------

Mesto bolo založené v roku 1883 Spoločnosťou pre umiernenosť a kolonizáciu z Toronta, a to na pôde s výmerou 21 štvorcových míľ, ktorá bola spoločnosti udelená rok predtým. Pokus o založenie komunity zbavenej od zvodov veľkých miest, predovšetkým alkoholu, narážal však zo začiatku na problémy. Hoci pôda sama je v týchto miestach veľmi úrodná, semiaridná, tzn. polosuché podnebie komplikovalo prvým usadlíkom pestovanie poľnohospodárskych plodín, navyše povstanie Métisov, miešancov európskych prisťahovalcov a pôvodných obyvateľov, ktoré vypuklo v Saskatchewane v roku 1885, a odradilo ďalších potencionálnych prichádzajúcich usadlíkov, obávajúcich sa prejavov nepriateľstva z ich strany. Komunita stagnovala, čo v roku 1891 viedlo k zániku Spoločnosti pre umiernenosť a kolonizáciu, ale železnica, ktorá do mesta dorazila v predchádzajúcom roku, priniesla obci oživenie. V roku 1903 získal Saskatoon status mesta a počas niekoľkých období ekonomickej recesie, najmä počas Veľkej hospodárskej krízy v roku 1929 a nasledujúcich rokoch, naďalej rástol na význame.

Mesto v súčasnosti
------------------

Saskatoon je obchodným a hospodárskym centrom provincie Saskatchewan a významnou dopravnou križovatkou Kanadských prérií. Jeho ekonomika sa opiera predovšetkým o poľnohospodárstvo a s ním spojené služby, ale tiež o ťažbu uránu, ktorého je región podľa údajov oficiálnych stránkach mesta najväčším svetovým vývozcom, a ďalej ťažbu draselných solí. Podľa rovnakého zdroja informácií sa v okolí mesta nachádza až dve tretiny ich celosvetových dostupných zásob.

Geografia
---------

Mesto leží v centrálnej južnej, hustejšie obývanej časti provincie Saskatchewan, na severnom okraji tzv. Palliserovho trojuholníka, teda rozsiahlej stepnej oblasti pokrývajúcej juh strednej Kanady, v pásme na živiny veľmi bohatej černozeme. Z hľadiska biómov sa nachádza v prechodovej oblasti medzi stepou a boreálnymi lesmi, pre ktoré sú typické osikové a smrekovcové háje prekladané trávnatými pláňami a ktoré sa tu nazývajú *Aspen parkland*, kde *aspen* je anglický termín pre osiku a *parkland* pojmom pre rozsiahly prírodný park, v tomto význame však označuje priamo celý bióm.

Klimatické podmienky sú typicky kontinentálne, so značnými teplotnými rozdielmi medzi pomerne horúcim letom a veľmi studeným zimným obdobím. Priemerné teploty sa pohybujú od −17 °C v januári do 18 °C v júli, primerné ročná teplota je 2 °C. Úhrn zrážok je relatívne nízky, ročný priemer je 350 mm. Najviac zrážok sa vyskytuje v lete, kedy sú bežným javom búrky, ktoré môžu dosahovať mimoriadnu intenzitu a môžu byť sprevádzané nebezpečnými atmosférickými javmi, teda okrem bleskov tiež prívalovým dažďom, krupobitím, nárazovým vetrom a výnimočne aj tornádom. V zime sa môžu objaviť snehové búrky.

Doprava
-------

Mesto leží na sieti železníc Canadian Pacific Railway a Canadian National Railway a je zastávkou na transkontinentálnej železničnej trase z Toronta do Vancouveru. Je takisto ústredným bodom diaľkovej autobusovej dopravy, ktorú zaisťuje spoločnosť Saskatchewan Transportation Company, medziprovinciálne autobusové linky potom prevádzkuje kanadská odnož spoločnosti Greyhound Lines. Vedľa diaľkovej cesty č. 16, známej ako Yellowhead Highway, prostredníctvom ktorej je mesto napojené na Trans-Canada Highway, sa tu stretáva ďalších jedenásť diaľkových ciest. Čo sa týka leteckej dopravy, je Saskatoon vybavený letiskom Saskatoon John G. Diefenbaker International Airport.

Kultúra a vzdelanie
-------------------

Mesto je sídlom University of Saskatchewan, založenej v roku 1907, a Mendel Art Gallery, galérie, ktorej stála expozícia zahŕňa viac ako 5 000 umeleckých diel. Hlavným priestorom pre usporadúvanie koncertov klasickej hudby a divadelných predstavení, ako aj ďalších kultúrnych akcií je kongresové a kultúrne centrum TCU Place, koncerty populárnej hudby a ďalšie populárno-kultúrne udalosti sa konajú najmä v hale Credit Union Centre. Mesto tiež každoročne hostí niekoľko festivalov, predovšetkým Shakespeare on the Saskatchewan Festival, konaný v mestskom parku, ktorého súčasťou sú popri predstaveniach divadelných hier Williama Shakespeara aj ukážky stredovekých remesiel, výstavy a ďalšie kultúrne a spoločenské akcie, ďalej Jazz Festival a festival alternatívneho divadla, známy ako Saskatoon Fringe Theatre Festival.

Šport
-----

Preteky dragsterov na Saskatchewan International Raceway
Zo športov je veľmi populárny ľadový hokej, v ktorom mesto reprezentuje tím Saksatoon Blades, hrajúci súťaž Western Hockey League, ktorý však zatiaľ nenaviazal na úspechy tímu Saskatoon Sheiks, ktorý sa v 20. rokoch 20. storočia dvakrát dostal v súťaži Western Canada Hockey League až do semifinále Stanleyho pohára. Obľúbený je tiež kanadský futbal, bejzbal a lakros, v popularite nezaostávajú ani automobilové súťaže. V blízkosti mesta sa nachádza dráha pre preteky dragsterov Saskatchewan International Raceway, a automobilový pretekársky okruh Auto Clearing Motor Speedway.

Partnerské mestá
----------------

|  |  |
| --- | --- |
| * Švédsko Umeå, Švédsko
* Čína Shijiazhuang, Čína
* Nemecko Kolín nad Rýnom, Nemecko
* Fínsko Tampere, Fínsko
* Ukrajina Černovice, Ukrajina
* USA Midland, USA
 | * Japonsko Kitahirošima, Japonsko
* Kórejská republika Ulsan, Kórejská republika
* Spojené kráľovstvo Oxford, Spojené kráľovstvo
* Afganistan Kábul, Afganistan
* Irán Sangsar, Irán
 |

Významné osobnosti
------------------

*Bližšie informácie v hlavnom článku: Zoznam významných osobností Saskatoonu*

Referencie
----------

1. ↑  *Edmonton Journal*, "Paris of the Prairies", April 30, 2007
2. ↑   *Population and dwelling counts, for Canada and census subdivisions (municipalities), 2006 and 2001 censuses - 100% data* [online]. 2.statcan.ca, 5. november 2008, [cit. 2011-05-05]. Dostupné online.
3. ↑   *Quick Facts* [online]. City of Saskatoon, [cit. 2010-11-10]. Dostupné online.
4. ↑   City of Saskatoon, [cit. 2010-11-10]. Dostupné online.
5. ↑   *Population Estimate & Projection* [online]. Saskatoon.ca, 31. december 2010, [cit. 2011-05-05]. Dostupné online.
6. ↑   *Section 1: Census metropolitan areas* [online]. Statistics Canada, 3. február 2011, [cit. 2011-02-03]. Dostupné online.
7. 1 2  O'BRIEN, Jeff. *A History of Saskatoon to 1914* [PDF]. Jún 2005, [cit. 2011-04-04]. Dostupné online.
8. ↑   *Travel: Saskatoon* [online]. The Weather Network, [cit. 2008-06-16]. Dostupné online.
9. ↑   *Quick Facts* [online]. City of Saskatoon, [cit. 2012-01-27]. Dostupné online.
10. ↑  PARKER, Rob. [Cit. 2009-04-25]. Dostupné online.
11. ↑   *Canadian Climate Normals 1971-2000 (Saskatoon - Diefenbaker International Airport)* [online]. Environment Canada, [cit. 2011-04-03]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Saskatoon**

Externé odkazy
--------------

* Oficiálna webstránka Saskatoonu
* Saskatoon Regional Economic Development Authority
* Turizmus Saskatoonu

Zdroj
-----

*Tento článok je čiastočný alebo úplný preklad článkov Saskatoon na anglickej Wikipédii a Saskatoon na českej Wikipédii.*

| * z
* d
* u
Mestá v Kanade podľa počtu obyvateľov |
| --- |
| 1 000 000+ | 
* Toronto, ON
* Montreal, QC
* Calgary, AB
* Ottawa, ON
* Edmonton, AB

 | Vlajka Kanady |
| 500 000+ | 
* Winnipeg, MB
* Mississauga, ON
* Vancouver, BC
* Brampton, ON
* Hamilton, ON
* Surrey, BC
* Quebec, QC

 |
| 200 000+ | 
* Halifax, NS
* Laval, QC
* London, ON
* Markham, ON
* Vaughan, ON
* Gatineau, QC
* Saskatoon, SK
* Kitchener, ON
* Longueuil, QC
* Burnaby, BC
* Windsor, ON
* Regina, SK
* Oakville, ON
* Richmond, BC
* Richmond Hill, ON

 |
| 100 000+ | 
* Burlington, ON
* Oshawa, ON
* Sherbrooke, QC
* Greater Sudbury, ON
* Abbotsford, BC
* Lévis, QC
* Coquitlam, BC
* Barrie, ON
* Saguenay, QC
* Kelowna, BC
* Guelph, ON
* Trois-Rivières, QC
* Whitby, ON
* Cambridge, ON
* St. Catharines, ON
* Milton, ON
* Langley, BC
* Kingston, ON
* Ajax, ON
* Waterloo, ON
* Terrebonne, QC
* Saanich, BC
* John’s, NL
* Thunder Bay, ON
* Delta, BC
* Brantford, ON
* Chatham-Kent, ON
* Clarington, ON
* Red Deer, AB

 |


| * z
* d
* u
Metropolitné oblasti Kanady Vlajka Kanady podľa veľkosti |
| --- |
| 
* Toronto, ON
* Montreal, QC
* Vancouver, BC
* Calgary, AB
* Ottawa-Gatineau, ON/QC
* Edmonton, AB
* Quebec, QC
* Winnipeg, MB
* Hamilton, ON
* Kitchener-Cambridge-Waterloo, ON
* London, ON
* St. Catharines-Niagara, ON
* Halifax, NS
* Oshawa, ON
* Victoria, BC
* Windsor, ON
* Saskatoon, SK
* Regina, SK
* Sherbrooke, QC
* John’s, NL
* Barrie, ON
* Kelowna, BC
* Abbotsford, BC
* Greater Sudbury, ON
* Kingston, ON
* Saguenay, QC
* Trois-Rivières, QC
* Guelph, ON
* Moncton, NB
* Brantford, ON
* Thunder Bay, ON
* Saint John, NB
* Peterborough, ON

 |